Tyrós

Tyrós (; myös Tirós) on Kreikan kylä sekä samanniminen Nótia Kynourían kunnan kunnallisyksikkö (Δημοτική Ενότητα Τυρού, Dimotikí Enótita Tyroú) ja entinen itsenäinen kunta. Se sijaitsee Arkadian alueyksikössä Peloponnesoksen alueella. Koko kunnallisyksikön väkiluku on 2 063 ja varsinaisen Tyróksen kylän väkiluku 217 (vuonna 2011).

Tyróksen kyläyhdyskunnan samanniminen yläkylä sijaitsee Peloponnesoksen niemimaan itäosissa linnuntietä noin 75 kilometriä kaakkoon Trípolin kaupungista ja noin kaksi kilometriä sisämaahan Argoliinlahden rannikosta. Sen ranta-asutus ja satama Paralía Tyroú (925 asukasta) sijaitsee rannikolla. Kylän nimi palautuu seudun antiikin aikaiseen nimeen ja tulee muinaiskreikan sanasta tyros (), 'juusto'. Se perustuu siihen, että alueella palvottiin Apollon Tyritestä, jota pidettiin maidon ja juustojen suojelijana.

Tyrós oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Nótia Kynourían kunnaksi yhdessä Kosmáksen ja Leonídion kanssa, jolloin se muuttui uuden kunnan kunnallisyksiköksi.

Kunnallisyksikön osat 

Tyróksen kunnallisyksikkö muodostuu seuraavista kyläyhdyskunnista ja asutuksista:

Lähteet

Aiheesta muualla 

Nótia Kynouría
Peloponnesoksen entiset kunnat
Peloponnesoksen kylät